नीमच. स्क्रब टाइफस और डेंगू रोग को लेकर प्रदेश भर में अलर्ट के बाद नीमच में चिकित्सा अमले ने सतर्कता बढ़ा दी है। लेकिन नीमच में लगातार संदेही रोगी सामने आ रहे हैं। बीते एक सप्ताह में डेंगू के एक रोगी की पॉजिटिव रिपोर्ट चिकित्सालय पर आई है जबकि स्क्रब टाइफस का भी एक और संदेही मिला है। हालांकि स्क्रब टाइफस की रिपोर्ट नेगेटिव निकली है। इधर मौसमी और गंभीर बीमारियों के बढ़ते प्रकोप के बाद भी नगरपालिका ने ताल, तलैयाओं और गंदे पानी के डबरों पर लार्वा भक्षी गंबूसा मछलियां छोडऩे या रोगरोधी रसायन छिड़काव की जहमत नहीं उठाई है।